ประกันสังคมกำไรอื้อซ่า พกเงิน1.5แสนล.ลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ประกันสังคมปลื้มรายได้ลงทุนกว่า 3.3 หมื่นล้าน ปีนี้กำ 1.5 แสนล้านบาทไปลงทุน ปัดโอนผู้ประกันตน 9 ล้านคนให้ สปสช.รักษา 
นายปั้น วรรณพินิจ เลขาธิการสำนักงานประกันสังคม (สปส.) เปิดเผยว่า ในปี 2553 สปส.มีผลตอบแทนการลงทุนปีกว่าจำนวน 3.37 หมื่นล้านบาท ประกอบด้วยดอกเบี้ยรับจากเงินฝาก พันธบัตรและหุ้นกู้ 25,772 ล้านบาท เงินปันผลและกำไรจากหลักทรัพย์ 8,028 ล้านบาท เทียบกับปี 2552 ซึ่งมีผลตอบแทนอยู่ที่ 2.66 หมื่นล้านบาท ถือว่ามีสัดส่วนเพิ่มขึ้นถึง 26.71% ขณะที่ผลตอบแทนเฉลี่ยทุกปีอยู่ในระดับ 7.54%
นายปั้น กล่าวว่า การลงทุนในปีนี้จะใช้วงเงิน 1.5 แสนล้านบาท แยกเป็นเงินสมทบและรายรับจากการลงทุน 8 หมื่นล้านบาท ส่วนอีก 7 หมื่นล้านบาท มาจากเงินลงทุนที่ครบกำหนด ขณะนี้อยู่ระหว่างขออนุมัติแผนการลงทุนจากคณะกรรมการ สปส. โดยจะเน้นการลงทุนในพันธบัตรรัฐบาลและรัฐวิสาหกิจที่มีความมั่นคงสูงในสัดส่วนไม่ต่ำกว่า 70% ส่วนอีก 10% ลงทุนในหุ้นที่ปัจจัยพื้นฐานดี
ปัจจุบันกองทุนประกันสังคมมีเงินทั้งสิ้น 7.89 แสนล้านบาท 
นายปั้นกล่าวถึงข้อเรียกร้องให้โอนสิทธิประโยชน์ด้านการรักษาพยาบาลของผู้ประกันตน 9.7 ล้านคน ไปให้สำนักงานหลักประกันสุขภาพแห่งชติ (สปสช.) เป็นผู้รับผิดชอบแทนว่า บริการของประกันสังคมไม่ได้มีแค่เรื่องการรักษาพยาบาลเพียงอย่างเดียว แต่ยังมีสิทธิอีกหลายกรณี